Številka: 3314-4/2011/110

Datum: 11. 12. 2020

# Zadeva: Zapisnik 44. seje sveta za promocijo kmetijskih in živilskih proizvodov

Datum seje: 7. 12. 2020

Kraj sestanka: spletna s preko webex aplikacije

Prisotni člani sveta: mag. Anita Jakuš, Ana Le Marechal, Danilo Potokar, Anka Lipušček Miklavič, Petra Skok, Nina Barbara Križnik, Anton Jagodic

Upravičeno odsotni: dr. Bojan Pahor ni več član sveta zaradi prenehanja delovnega razmerja

Prisotni ostali MKGP: državni sekretar mag. Miran Mihelič, Jožica Župec, Janja Kokolj Prošek, Andreja Komel, mag. Štefi Videčnik, Tomaž Džuban, Adrijana Bezeljak, Elizabeta Micović, Anamarija Ljubič Mrgole, Alenka Miklavžin

Ostali prisotni: Barbara Rupnik - SO za mleko, Ana Ahčin - SO za meso, dr. Vesna Miličič -SO za sadje, Rok Činkole – Media Publikum

Dnevni red seje:

1. Pozdrav državnega sekretarja, mag. Mirana Miheliča
2. Sprejem dnevnega reda 44. seje sveta in pregled sklepov 43. seje
3. Poročilo o izvedbi prvega vala promocijske kampanje za sadje
4. Poročilo o stroških kampanje EKO in izbrana kakovost na spletu in poročilo o opravljenih meritvah uspešnosti kampanje
5. Pobiranje prispevkov v sektorju mleka in mesa ter aktivnosti promocije
6. Poročilo o številu uhlevljenih živali s certifikatom izbrana kakovost
7. Poročilo o rezultatih obiska na spletnih kanalih Naša super hrana v času prvega vala Covid 19
8. Predlogi menjav članov v sektorskih odborih
9. Razno

AD1 Pozdrav državnega sekretarja mag. Mirana Miheliča

Državni sekretar mag. Mihelič je uvodoma pozdravil član sveta in prisotne ter jim zaželel uspešno delo na področju promocije.

AD2 Sprejem dnevnega reda 44. seje sveta in pregled sklepov 43. seje

Svet je sprejel predlagan dnevni red seje. Člani so pregledali sklepe prejšnje seje in se seznanili z realizacijo le-teh. Vsi sklepi so bili realizirani. Ga. Komel je predstavila izpolnjevanje sklepa M s predhodne seje. Predstavila je komunikacijske aktivnosti s sektorji glede sofinanciranja iz podukrepa 3.1 PRP in postopke reševanja višje sile v primerih skupinskega certificiranja in neizpolnjevanja pogojev, zaradi sprememb specifikacije za meso. Člani sveta so opozorili na nujnost dodatnega javnega razpisa v prihodnjem letu 3.1. za novi vstop v shemo izbrane kakovosti za prašiče, saj še vedno velja sklenjeni dogovor.

AD3 Poročilo o izvedbi prvega vala promocijske kampanje za sadje

G. Džuban je predstavil aktivnosti prvega vala promocijske kampanje v sektorju sadja, ki je potekal od 26. oktobra do 25. novembra 2020 ter predstavil časovnico nadaljnjih treh valov kampanje do jeseni 2021. Člani so se seznanili s finančnim okvirjem kampanje ter javnimi naročili in izvajalci znotraj kampanje, kar zajema kreativno zasnovo, produkcijo orodij in zakup medijskega prostora. Svet se je seznanil z dejstvom, da predvideni dogodki v okviru kampanje, zaradi pandemije niso mogli biti izvedeni.

Ga. Križnik je pohvalila odlično sodelovaje deležnikov tekom priprave in izvajanja kampanje ter dobre rezultate opaženosti kampanje, še posebej na TV kanalih.

Ga. Le Marechal je opozorila, da je naloga sektorskega odbora za sadje, da na ministrstvu čim prej posreduje uradne sklepe odbora o vstopu sektorja sadja v promocijo v programskem obdobju 2021-2023, če želi, da se zagotovi neprekinjeno pobiranje prispevka za promocijo tudi v naslednjem 3-letnem obdobju. Pri tem mora poslati sklepe o vrstah sadja, za katerega se bo izvajala promocija, o višini prispevka, s katero shemo kakovosti vstopa sektor v promocijo ter sklep o % proizvodnje v shemi kakovosti za katero vstopa v promocijo.

G. Jagodic je povedal, da so sadjarji zadovoljni z vidnostjo in sporočili kampanje in da bo sektor verjetno podprli nadaljevanje kampanje. Pri tem jih skrbi le morebitni izpad proizvodnje (pozeba) in s tem povezno smiselnostjo kampanje

AD4 Poročilo o stroških kampanje EKO in izbrana kakovost na spletu in poročilo o opravljenih meritvah uspešnosti kampanje

Ga. Bezeljak je predstavila medijski plan in poročilo o post buy analizi za vse medije za kampanjo shem kakovosti EKO in izbrana kakovost, ki je potekala spomladi 2020. Predstavljen je bil stroškovnik kampanje in učinki realizacije kampanje.

Člani sveta so se seznanili z rezultati meritev sprememb odnosa potrošnikov do hrane, spremembami navad potrošnikov pri nakupu živil, še posebej glede odnosa do nakupa ekoloških živil. Seznanili so se z motivi, ovirami in spodbudami za nakup ekološke lokalne hrane ter s percepcijo ekoloških živil.

G. Jagodic je opomnil, da ta kampanja ni del kampanje po zakonu o promociji, po katerem se zbirajo sredstva v sektorjih ki vstopijo v promocijo.

AD5 Pobiranje prispevkov v sektorju mleka in mesa ter aktivnosti promocije

Ga. Župec je podala splošne informacije glede pobiranja prispevka v sektorju mleka in mesa za drugo programsko obdobje. V teh sektorjih se že izvaja pobiranje prispevka v obdobju od 1.10.2020 do 31.12.2022, o čemer so bili deležniki ustrezno informirani.

Člani sveta so se seznanili, da je tik pred uveljavitvijo tudi nova aplikacijo EZPP za elektronsko evidenco pobiranja prispevka za promocijo.

Svet se je seznanil s trenutnim stanjem vplačil prispevkov za promocijo v sektorju mleka in mesa in s predvidenim časovnim planom pritoka sredstev iz naslova prispevka sektorjev po mesecih do januarja 2023. Svet je pregledal tudi načrtovane aktivnosti za izvedbo promocije v obeh sektorjih, ki so bile narejene na podlagi predvidenih vplačil in ob predpostavki, da se določeni promocijski materiali odkupijo od Future DDB.

Ga. Miklavič Lipušček je opozorila, da bi bilo smotrno čim prej začeti izvajati promocijo v sektorju mleka, saj le-ta utrpel kar nekaj škode v času pomladnega vala Covid krize. Prav tako je ga. Ahčin pozvala k čim prejšnji promociji v sektorju mesa.

Ga. Le Marechal je pojasnila, da je za uporabo materialov iz prve 3-letne kampanje potrebno odkupiti pravice uporabe s strani Future DDB za nadaljnje obdobje. Za mnenje o tem bo ministrstvo povprašalo oba sektorska odbora.

G. Potokar je predlagal, da se svet opredeli do težav, s katerimi se soočajo kmetje, ker se ne izvaja kontrola masnih bilanc, porekla in posledično samo financiranje promocije. Ga. Le Marechaj je pojasnila, da omenjena problematika ni v pristojnosti Sveta za promocijo in tudi sektorske promocije ne morejo reševati sistemskih problemov, zato predlaga, da se na problematiko opozori na organih, ki so pristojni za to področje. Promocija je namenjena podpori sektorjem in politiki ministrstva, ki jo izvajamo glede lokalnih proizvodov označenih z znakom "izbrana kakovost - Slovenija".

AD6 Poročilo o številu uhlevljenih živali s certifikatom izbrana kakovost

Svet se je seznanil s številom uhlevljenih živali in s stanjem podatkov, s katerimi razpolaga UVHVVR na področju govedi. Predstavljeno je bilo skupno število živali, rojenih v Sloveniji, izračunano na 1. februar tekočega leta. Člani so opozorili na nujnost popravka dogovora za teleta, ki niso rojena v certificirani reji, da lahko vstopijo v certificirano rejo s 6 meseci ne kot do sedaj s tremi.

AD7 Poročilo o rezultatih obiska na spletnih kanalih Naša super hrana v času prvega vala Covid 19

Svet se je seznanil s skokovitim porazom obiska spletnih kanalov naša super hrana v času Covid krize, še posebej v spomladanskem valu, ko se je povečal obisk spletne strani naša super hrana za kar 690%, na letni ravni pa za 300%, aktivnost sledilcev na facebook strani so se povečala za 10-krat, na zemljevidu lokalnih ponudnikov pa se je število ponudnikov povečalo za 45 odstotkov. Člani so se seznanili tudi s prenovljenim zemljevidom lokalnih ponudnikov.

AD8 Predlogi menjav članov v sektorskih odborih

Svet je obravnaval in potrdil predloge menjav članov sektorskih odborov po zakonu o promociji in sicer:

* Na predlog Zadružne zveze Slovenije je bil namesto Anamarije Gerold imenovan Stane Levart za člana sektorskega odbora za mleko.
* Na predlog Zadružne zveze Slovenije je bila namesto Roberta Tomazina imenovana Marija Mehle za članico sektorskega odbora za vrtnine.
* Na predlog Zveze društev ekoloških kmetij Slovenije je bil namesto Maje Lamberger Khetib. imenovan Marko Slavič za člana sektorskega odbora za žita.
* Na predlog Ministrstva za kmetijstvo, gozdarstvo in prehrano je bila namesto Ane Le Marechal imenovana v vse sektorske odbore Jožica Župec kot članica sektorskih odborov.

AD9 Razno

* Predsednica sveta za promocijo mag. Anita Jakuš je podala odstopno izjavo kot članica sveta za promocijo in predsednica sveta. Člani sveta so se ji zahvalili za odlično delo in vodenje sveta in ji zaželeli uspešno pot naprej. Ministrstvo bo pozvalo Zadružno zvezo Slovenije, da imenuje novega člana sveta za promocijo.
* Svet se je seznanil s prenehanjem funkcije člana sveta dr. Bojana Pahorja zaradi prekinitve delovnega razmerja na Ministrstvu za kmetijstvo, gozdarstvo in prehrano. Imenovanje nadomestne članice je v postopku obravnave na Vladi RS.
* Naslednja seja sveta bo predvidoma v začetku marca 2021.

**Sklepi:**

1. Svet je potrdil dnevni red in pregledal sklepe predhodne seje. Vsi sklepi so bili realizirani.
2. Svet se je seznanil s poročilom o izvedbi prvega vala promocijske kampanje za sadje.
3. Sektorski odbor za sadje se pozove, da ministrstvu posreduje sklepe sektorja o nadaljevanju promocije sadja in s tem pobiranja prispevka v sektorju za naslednje 3-letno obdobje.
4. Ministrstvo pozove sektorska odbora za mleko in meso, da se opredelita glede uporabe in odkupa pravic za komunikacijska orodja iz pretekle kampanje za mleko in meso od takratnega izvajalca.
5. Svet se je seznanil s poročilom o stroških kampanje za EKO in izbrana kakovost na spletu in poročilom o opravljenih meritvah uspešnosti kampanje.
6. Svet se je seznanil s stanjem na področju pobiranja prispevka v sektorju mleka in mesa ter s časovnico prilivov sredstev in porabe. Svet se je seznanil tudi s predvideno časovnico začetka promocijskih kampanj, ki se ob predstavljeni dinamiki prilivov sredstev v sektorju mesa in mleka, ter pogoju odkupa promocijskih materialov od Future DDB, predvideva lahko začne v drugi polovici leta 2021.
7. Svet se je seznanil s stanjem na področju števila vhlevljenih živali.
8. Svet se je seznani z rezultati obiska spletnih kanalov Naša super hrana.
9. Svet se je seznanil in potrdil predlagane menjave treh članov sektorskih odborov po zakonu o promociji in sicer je potrdil Marka Slavič za člana sektorskega odbora za žita, Marijo Mehle za članico sektorskega odbora za vrtnine in Jožico Župec v vse sektorske odbore.
10. Svet se je seznanil z odstopom članice in predsednice sveta mag. Anite Jakuš.
11. Svet se je seznanil s prenehanjem funkcije člana sveta dr. Bojana Pahorja.
12. Naslednja seja sveta bo predvidoma v začetku marca 2021.